pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอี ร่วมประชุม IMT-GT โชว์ไทยก้าวสู่ความเป็นเลิศด้านเศรษฐกิจฮาลาลของอนุภูมิภาค
วันพุธที่ 27 กันยายน 2566
ดีอี ร่วมประชุม IMT-GT โชว์ไทยก้าวสู่ความเป็นเลิศด้านเศรษฐกิจฮาลาลของอนุภูมิภาค
ดีอี ร่วมประชุม IMT-GT โชว์ไทยก้าวสู่ความเป็นเลิศด้านเศรษฐกิจฮาลาลของอนุภูมิภาค
เมื่อวันที่27กันยายน2566นางสาวกัลยาชินาธิวรที่ปรึกษาด้านต่างประเทศสํานักงานปลัดกระทรวงดิจิทัลเพื่อเศรษฐกิจและสังคมในฐานะประธานคณะทํางานด้านการเปลี่ยนผ่านยุคดิจิทัลภายใต้แผนงานการพัฒนาเขตเศรษฐกิจสามฝ่ายอินโดนีเซีย–มาเลเซีย-ไทย(Indonesia – Malaysia – Thailand Growth Triangle: IMT – GT)ได้รายงานผลการประชุมคณะทํางานด้านการเปลี่ยนผ่านยุคดิจิทัลในระหว่างการประชุมระดับเจ้าหน้าที่อาวุโสครั้งที่30แผนงานIMT-GTซึ่งมีโครงการและกิจรรมของแต่ละประเทศสมาชิกพร้อมทั้งโครงการสําคัญที่ดําเนินการร่วมกัน๓ประเทศคือโครงการIMT-GT e-Commerce Platformซึ่งเป็นโครงการที่ดําเนินการโดยภาคเอกชนและเป็นpilot projectโดยมาเลเซียได้เสนอx space applicationเป็นทางเลือกและจะเสนอให้คณะทํางานด้านการเปลี่ยนผ่านยุคดิจิทัลหารือในรายละเอียดในการประชุมคณะทํางานครั้งต่อไปทั้งนี้คณะทํางานได้เสนอการพิจารณาการดําเนินโครงการร่วม๓ประเทศที่สามารถดําเนินการร่วมกับภาคเอกชนและภาคการศึกษาได้ในอนาคตโดยการประชุมดังกล่าวเป็นส่วนหนึ่งของการประชุมระดับรัฐมนตรีครั้งที่29แผนงานIMT-GTซึ่งจัดขึ้นณโรงแรมBatum Mariottเกาะบาตัมประเทศอินโดนีเซีย
พร้อมกันนี้นางสาวกัลยาฯได้รายงานเพิ่มเติมถึงกิจกรรมของไทยที่จัดขึ้นภายใต้แผนงานIMT - GTคือการจัดการประชุมสัมมนาหัวข้อ“การเสริมสร้างความร่วมมือระหว่างภาครัฐภาคเอกชนภาคอุตสาหกรรมโดยการนําเทคโนโลยีดิจิทัลและนวัตกรรมมาขับเคลื่อนในการปฏิวัติอุตสาหกรรม๔.๐(4IR)ภายใต้แผนงานIMT – GT”ในวันที่๒๑กันยายน๒๕๖๖ณห้องสกายไลน์โรงแรมเพิร์ลจังหวัดภูเก็ตซึ่งเป็นความร่วมมือระหว่างกระทรวงฯสํานักงานส่งเสริมเศรษฐกิจดิจิทัลหรือดีป้าหอการค้ากลุ่มจังหวัดภาคใต้และสภาอุตสาหกรรมภาคใต้โดยได้รับเกียรติจากวิทยากรผู้เชี่ยวชาญทั้งภาครัฐและภาคเอกชนมาให้ความรู้ความเข้าใจด้านการใช้เทคโนโลยีดิจิทัลในการพัฒนาเศรษฐกิจและสังคมภายใต้แผนงานIMT-GTได้แก่“ทําความเข้าใจCross-Border E-Commerce” “สถานการณ์อุตสาหกรรมฮาลาลไทย” “ตลาดสินค้าฮาลาล” “แนวทางพัฒนาผู้ประกอบการธุรกิจนําเที่ยวภาคใต้” “ความสําเร็จก้าวแรกของNDTPแพลตฟอร์มการค้าดิจิทัลของไทย”โดยมีผู้ประกอบการ๑๔จังหวัดภาคใต้เข้าร่วมงานซึ่งเป็นโอกาสในการสร้างความรู้แลกเปลี่ยนประสบการณ์แนวคิดและสร้างเครือข่ายด้านการพัฒนาธุรกิจท่องเที่ยวของภาคใต้และการใช้เทคโนโลยีดิจิทัลและนวัตกรรมเข้ามามีบทบาทสําคัญในการพัฒนาภาคการผลิตและการบริการฮาลาลเพื่อก้าวสู่ความเป็นเลิศด้านเศรษฐกิจฮาลาลของอนุภูมิภาค
__________________
รัฐบาลไทย-ข่าวทำเนียบรัฐบาล-"รมว.ชลน่าน" คัด 9 Quick Win เห็นผล 100 วัน เตรียมเสนอนายกรัฐมนตรีพิจารณาเลือก Quick Win รัฐบาล
วันพุธที่ 27 กันยายน 2566
"รมว.ชลน่าน" คัด 9 Quick Win เห็นผล 100 วัน เตรียมเสนอนายกรัฐมนตรีพิจารณาเลือก Quick Win รัฐบาล
รัฐมนตรีว่าการกระทรวงสาธารณสุข คัด Quick Win 9 ประเด็น ที่จะดําเนินการเห็นผลเป็นรูปธรรมใน 100 วัน จากทั้งหมด 13 ประเด็น เพื่อเสนอนายกรัฐมนตรีพิจารณาเลือกเป็น Quick Win ของรัฐบาล ทั้งโครงการพระราชดําริฯ รพ.กทม. 50 เขต 50 รพ. มะเร็งครบวงจร
รัฐมนตรีว่าการกระทรวงสาธารณสุข คัด Quick Win 9 ประเด็น ที่จะดําเนินการเห็นผลเป็นรูปธรรมใน 100 วัน จากทั้งหมด 13 ประเด็น เพื่อเสนอนายกรัฐมนตรีพิจารณาเลือกเป็น Quick Win ของรัฐบาล ทั้งโครงการพระราชดําริฯ รพ.กทม. 50 เขต 50 รพ. มะเร็งครบวงจร สร้างขวัญกําลังใจบุคลากร สถานชีวาภิบาล ดิจิทัลสุขภาพ เศรษฐกิจสุขภาพ ยาเสพติด และส่งเสริมการมีบุตร
วันนี้ (27 กันยายน 2566) นพ.ชลน่าน ศรีแก้ว รัฐมนตรีว่าการกระทรวงสาธารณสุข พร้อมด้วย นพ.โอภาส การย์กวินพงศ์ ปลัดกระทรวงสาธารณสุข ร่วมประชุมรับฟังการนําเสนอความก้าวหน้าการขับเคลื่อนนโยบายกระทรวงสาธารณสุข 13 ประเด็น และพิจารณา Quick Win ที่จะดําเนินการให้เห็นผลสําเร็จเป็นรูปธรรมใน 100 วัน จาก 13 ประเด็น เพื่อนําเสนอต่อนายกรัฐมนตรีเป็น Quick Win เด่นของรัฐบาล ซึ่งเบื้องต้นมีการนําเสนอ 7 ประเด็น ได้แก่ 1) โครงการพระราชดําริฯ / เฉลิมพระเกียรติ / ที่เกี่ยวเนื่องกับพระบรมวงศานุวงศ์ โดยจะมีเรือนจําต้นแบบ ราชทัณฑ์ปันสุข อย่างน้อยเขตละ 1 แห่ง และพัฒนาโรงพยาบาลสมเด็จพระยุพราช 21 แห่ง โรงพยาบาลเฉลิมพระเกียรติ 80 พรรษา 11 แห่ง ให้เป็นโรงพยาบาลอัจฉริยะต้นแบบ ระดับ Standard 2) โรงพยาบาล กทม. 50 เขต 50 รพ. และปริมณฑล จะเพิ่มการจัดบริการโรงพยาบาลในเขตอําเภอเมือง จังหวัดเชียงใหม่ โดยความร่วมมือของสํานักงานสาธารณสุขจังหวัดเชียงใหม่ โรงพยาบาลนครพิงค์ และโรงพยาบาลประสาทเชียงใหม่ ส่วนโรงพยาบาลในเขตดอนเมือง กรุงเทพฯ ระยะที่ 1 จะเปิดเป็นโรงพยาบาลผู้ป่วยนอกเฉพาะทางก่อน
3) มะเร็งครบวงจร จะฉีดวัคซีน HPV ในหญิง 11 – 20 ปี 1 ล้านโดส เริ่มพร้อมกันทั่วประเทศปลายเดือนตุลาคมนี้ 4) สร้างขวัญกําลังใจบุคลากร นอกจากการบรรจุพยาบาลวิชาชีพ การประเมินเข้าสู่ตําแหน่งระดับชํานาญการพิเศษ การให้แพทย์ได้รับการยกเว้นเลื่อนเงินระหว่างลาศึกษาต่อ จะมีทีม Care D+ ที่ได้รับการเสริมทักษะที่จําเป็นในการสื่อสารระหว่างผู้ป่วย ญาติและบุคลากรทางการแพทย์จํานวน 3 รุ่น 5.สถานชีวาภิบาล ให้การดูแลผู้สูงอายุ ผู้ป่วยมีภาวะพึ่งพิง ติดบ้าน/ติดเตียง ผู้ป่วยระยะประคับประคอง จนถึงวาระสุดท้ายของชีวิต เขตสุขภาพละ 1 แห่ง 6.ดิจิทัลสุขภาพ ใช้บัตรประชาชนใบเดียวรับบริการในสังกัดกระทรวงสาธารณสุขได้ทุกแห่ง และมี Virtual Hospital และ 7.เศรษฐกิจสุขภาพ มี Blue Zone “น่านโมเดล” ที่ชุมชน ภาคีเครือข่าย ปราชญ์ชาวบ้าน และหน่วยงานที่เกี่ยวข้อง ร่วมกันขับเคลื่อน
“นอกจาก 7 ประเด็นที่คณะอนุกรรมการขับเคลื่อนนโยบายเสนอมา ได้ขอให้เพิ่มเรื่อง ยาเสพติด โดยสิ่งที่จะทําให้เห็นเด่นชัด คือ 1 จังหวัด ควรมีสถานบําบัด ใช้ชื่อว่า "มินิธัญญารักษ์" ส่วนอีกเรื่อง คือ การส่งเสริมการมีบุตร โดยจะผลักดันให้เป็นวาระแห่งชาติ ซึ่งทั้ง 2 ประเด็นเป็นเรื่องที่สําคัญ ต้องทําให้เป็น Quick Win ที่ประสบความสําเร็จด้วยเช่นกัน” นพ.ชลน่านกล่าว
************************************ 27 กันยายน 2566
รัฐบาลไทย-ข่าวทำเนียบรัฐบาล-“พวงเพ็ชร” เผย ครม.ผ่านงบฯพระปริยัติธรรม 346 ล้าน ปลดล็อกการศึกษาพระ-เณรไทย เจ้าคุณประสาร ม.จุฬาลงกรณ ชื่นชม รมต.ใหม่รับปากไว้ทำได้ทันที
วันพุธที่ 27 กันยายน 2566
27/09/2566
“พวงเพ็ชร” เผย ครม.ผ่านงบฯพระปริยัติธรรม 346 ล้าน ปลดล็อกการศึกษาพระ-เณรไทย เจ้าคุณประสาร ม.จุฬาลงกรณ ชื่นชม รมต.ใหม่รับปากไว้ทําได้ทันที
“พวงเพ็ชร” เผย ครม.ผ่านงบฯพระปริยัติธรรม 346 ล้าน ปลดล็อกการศึกษาพระ-เณรไทย เจ้าคุณประสาร ม.จุฬาลงกรณ ชื่นชม รมต.ใหม่รับปากไว้ทําได้ทันที
วันนี้ (27 กันยายน 2566) นางพวงเพ็ชร ชุนละเอียด รัฐมนตรีประจําสํานักนายกรัฐมนตรี เปิดเผยว่า คณะรัฐมนตรีมีมติอนุมัติงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าตอบแทนรายเดือนแก่เจ้าหน้าที่การศึกษาพระปริยัติธรรม (จศป.) จํานวน 3,320 อัตรา จํานวน 346,726,400 บาท ตามที่สํานักงานพระพุทธศาสนาแห่งชาติเสนอ
นางพวงเพ็ชร กล่าวว่า ภายหลังที่ได้รับมอบหมายจาก นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ให้กํากับ ดูแลและสั่งราชการสํานักงานพระพุทธศาสนาแห่งชาติ (พศ.) ได้ลงพื้นที่กราบพระเถระตามวัดต่าง ๆ ทั่วประเทศ เพื่อสอบถามรับฟังปัญหาจากพระเถระตามวัดต่าง ๆ ได้ให้ข้อเสนอแนะ พร้อมเสนอปัญหาของกิจการคณะสงฆ์ โดยเฉพาะเรื่องงบประมาณของการศึกษาพระปริยัติธรรม (จศป.) ที่ยังไม่เคยได้รับเลย ทําให้การบริหารการศึกษาในส่วนนี้ได้รับผลกระทบและเดือดร้อนเป็นอย่างยิ่ง ซึ่งเมื่อรับทราบปัญหา รัฐบาลไม่ได้นิ่งนอนใจ เร่งแก้ไขปัญหาดังกล่าว โดยเร่งนําเรื่องเสนอต่อที่ประชุมคณะรัฐมนตรีเพื่อพิจารณาอนุมัติ
ทางด้าน พระราชวัชรสารบัณฑิต หรือ เจ้าคุณประสาร รองอธิการบดีฝ่ายวางแผนและพัฒนา มหาวิทยาลัยมหาจุฬาลงกรณราชวิทยาลัย หรือ มจร. เปิดเผยว่า เมื่อวันที่ (25 กันยายน) ได้พบนางพวงเพ็ชร ชุนละเอียด รัฐมนตรีประจําสํานักนายกรัฐมนตรีในงานแถลงข่าว 338 ปีวัดมหาธาตุยุวราชรังสฤษฎิ์ ราชวรมหาวิหาร โดยรัฐมนตรีประจําสํานักนายกรัฐมนตรี ยืนยันว่ารัฐบาลไม่ได้นิ่งนอนใจ เข้าใจและรับรู้ถึงปัญหาที่เกิดขึ้น นายกรัฐมนตรีและรัฐมนตรีประจําสํานักนายกรัฐมนตรี พร้อมที่จะเข้าไปแก้ไขและช่วยเหลือคณะสงฆ์อย่างเต็มที่ ไม่เฉพาะเรื่องนี้ หมายรวมถึงในทุก ๆ เรื่องที่เป็นภาระหน้าที่รับผิดชอบ ภายหลังที่ได้รับทราบมติคณะรัฐมนตรีได้มีการอนุมัติเรื่องงบประมาณรายจ่ายประจําปีงบประมาณ พ.ศ. 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อเป็นค่าตอบแทนรายเดือนแก่เจ้าหน้าที่การศึกษาพระปริยัติธรรม (จศป.) ได้สอบถามไปตาม จศป. ต่าง ๆ ในส่วนภูมิภาคทั่วประเทศต่างก็อนุโมทนาสาธุการ อนุโมทนาในบุญกุศลที่นายกรัฐมนตรี รัฐมนตรีประจําสํานักนายกรัฐมนตรี และคณะรัฐมนตรีที่ให้ความสําคัญต่อการศึกษาของคณะสงฆ์ ให้การอุปถัมภ์ต่อการศึกษาในส่วนของพระสงฆ์ สามเณรที่เป็นเนื้อนาบุญ ที่สําคัญท่านรับปากกับพระไว้อย่างไร ท่านก็ทําให้ได้ทันท่วงที จึงเป็นการปลดล็อกปัญหาต่าง ๆ ที่ค้างคาและหมักหมมมายาวนาน
“ต่อจากนี้ไปงานการพระศาสนาในทุก ๆ ด้านทั้งการศึกษาพระปริยัติธรรมแผนกธรรม ธรรมศึกษา บาลี บาลีศึกษา ปริยัติสามัญ และมหาวิทยาลัยสงฆ์ในสังกัด อว. คงจะมีความหวังมากขึ้นจากภาครัฐ ทั้งในเชิงนโยบายและการปฎิบัติของรัฐบาลที่มีต่อคณะสงฆ์ทั้งประเทศ” พระราชวัชรสารบัณฑิต กล่าว
รัฐบาลไทย-ข่าวทำเนียบรัฐบาล-3 ท่าอากาศยานไทย ต้อนรับนักท่องเที่ยว “จีน – คาซัคสถาน” อย่างคึกคัก
วันพุธที่ 27 กันยายน 2566
3 ท่าอากาศยานไทย ต้อนรับนักท่องเที่ยว “จีน – คาซัคสถาน” อย่างคึกคัก
.....
หลังจาก นายเศรษฐา ทวีสิน นายกรัฐมนตรี และ รมว.กค. เป็นประธานในพิธีต้อนรับนักท่องเที่ยวจากสาธารณรัฐประชาชนจีน ณ ท่าอากาศยานสุวรรณภูมิ เมื่อวันที่ 25 ก.ย. 66 ที่ผ่านมา
.
บรรยากาศการต้อนรับนักท่องเที่ยวนั้น เป็นไปอย่างอบอุ่นและเป็นกันเอง ซึ่งสร้างความประทับใจแก่นักท่องเที่ยวเป็นอย่างมาก
.
นอกจากนี้ ท่าอากาศยานอื่น ๆ ก็ได้จัดพิธีต้อนรับนักท่องเที่ยว ที่บินตรงมาท่องเที่ยวประเทศไทยเป็นจํานวนมาก อย่างคึกคักและอบอุ่น :
.
- ท่าอากาศยานดอนเมือง:
> นักท่องเที่ยวจีน
1. เที่ยวบิน FD 583 สายการบิน Thai Air Asia เดินทางจากคุนหมิง ผู้โดยสาร 180 ที่นั่ง
2. เที่ยวบิน SL 935 สายการบิน Thai Lion Air เดินทางจากฉางซา ผู้โดยสาร 215 ที่นั่ง
3. เที่ยวบิน DD 3111 สายการบิน Nok Air เดินทางจากเมืองหนานหนิง ผู้โดยสาร 189 ที่นั่ง
.
- ท่าอากาศยานเชียงใหม่:
> นักท่องเที่ยวจีน
1. เที่ยวบิน MU 205 สายการบิน China Eastern Airlines เดินทางจากเซี่ยงไฮ้ ผู้โดยสาร 162 ที่นั่ง
2. เที่ยวบิน MU 2563 สายการบิน China Eastern Airlines เดินทางจากคุนหมิง ผู้โดยสาร 164 ที่นั่ง
.
- ท่าอากาศยานภูเก็ต:
> นักท่องเที่ยวคาซัคสถาน
1. เที่ยวบิน KC 563 สายการบิน Air Astana บินจากอัลมาตี้ ผู้โดยสาร 166 ที่นั่ง
.
> นักท่องเที่ยวจีน
1. เที่ยวบิน CA 717 สายการบิน Air China บินจากหางโจว ผู้โดยสาร 158 ที่นั่ง
2. เที่ยวบิน 9C8667 สายการบิน Spring Airlines บินจากเซี่ยงไฮ้ ผู้โดยสาร 180 ที่นั่ง
3. เที่ยวบิน CA 821 สายการบิน Air China บินจากปักกิ่ง ผู้โดยสาร 237 ที่นั่ง
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​PM to pay official visit to Cambodia
วันพุธที่ 27 กันยายน 2566
27/09/2566
​PM to pay official visit to Cambodia
​PM to pay official visit to Cambodia
September 27, 2023, Government Spokesperson Chai Wacharonke disclosed that Prime Minister and Minister of Finance Srettha Thavisin is scheduled to pay an official visit to the Kingdom of Cambodia on September 28, 2023.
According to the Government Spokesperson, the Prime Minister’s first official visit to Cambodia is part of his introductory tour to ASEAN countries to strengthen leader-to-leader relations on occasion of assumption of premiership of both the Prime Ministers. They will have a dialogue on economic cooperation for the interest of people of the two countries, especially an increase of mutual trade volume to US$15 billion by 2025. The two Prime Ministers are also expected to discuss upgrade of Thailand-Cambodia border crossing points, development of rail transport, and promotion of border tourism, including the introduction of temporary land transport border pass to facilitate travelers who do not carry passport.
The Thai Prime Minister will also follow up on the development of border area and related problems, i.e., transnational crime, border demining, call center scams, and will discuss with the Cambodian counterpart on labor cooperation, energy security, people-to-people relations, technical cooperation, and cooperation for the development between Thailand and Cambodia.
รัฐบาลไทย-ข่าวทำเนียบรัฐบาล-เอกอัครราชทูตสหรัฐฯ ประจำประเทศไทย เข้าเยี่ยมคารวะเพื่อแสดงความยินดีกับ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และร่วมหารือข้อราชการ
วันพุธที่ 27 กันยายน 2566
27/09/2566
เอกอัครราชทูตสหรัฐฯ ประจําประเทศไทย เข้าเยี่ยมคารวะเพื่อแสดงความยินดีกับ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และร่วมหารือข้อราชการ
เอกอัครราชทูตสหรัฐฯ ประจําประเทศไทย เข้าเยี่ยมคารวะเพื่อแสดงความยินดีกับ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และร่วมหารือข้อราชการ
วันนี้ (27 ก.ย. 66) เวลา 09.30 น. ที่ห้องรับรองรัฐมนตรีว่าการกระทรวงมหาดไทย ศาลาว่าการกระทรวงมหาดไทย นายรอเบิร์ต เอฟ. โกเด็ก (H.E. Mr. Robert F. Godec) เอกอัครราชทูตสหรัฐอเมริกาประจําประเทศไทย เข้าพบเพื่อแสดงความยินดีกับนายอนุทิน ชาญวีรกูล ในโอกาสที่มีพระบรมราชโองการโปรดเกล้าฯ แต่งตั้งเป็นรองนายกรัฐมนตรีและรัฐมนตรีว่าการกระทรวงมหาดไทย โดยในโอกาสนี้ นางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทย นายมานะ สิมมา รก.ที่ปรึกษาด้านกฎหมาย กระทรวงมหาดไทย นายบรรจบ จันทรัตน์ รองอธิบดีกรมการปกครอง เข้าร่วมการเข้าเยี่ยมคารวะครั้งนี้ด้วย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวขอบคุณเอกอัครราชทูตที่ร่วมแสดงความยินดี และร่วมหารือข้อราชการประเด็นที่เกี่ยวข้องกับการป้องกันและปราบปรามการค้ามนุษย์ (TIP victims) และประเด็นผู้หนีภัยการสู้รบจากสาธารณรัฐแห่งสหภาพเมียนมา (ผภร.) ซึ่งกระทรวงมหาดไทยได้คํานึงถึงการให้ความช่วยเหลือตามหลักมนุษยธรรม และขอขอบคุณสหรัฐฯ ที่ได้สนับสนุนโครงการส่ง ผภร. ไปตั้งถิ่นฐานใหม่ยังประเทศที่สาม (Resettlement Programme) อย่างยาวนาน ตั้งแต่ ปี พ.ศ. 2547 โดยเป็นประเทศที่รับ ผภร. ไปตั้งถิ่นฐานมากที่สุด
โดยกล่าวว่า "สหรัฐฯ และประเทศไทย มีความสัมพันธ์ทวิภาคีที่มีมาอย่างแน่นแฟ้นยาวนานถึง 190 ปี ซึ่งทั้งสองประเทศได้ให้การสนับสนุนการสถาปนาความสัมพันธ์ระหว่างกันอย่างต่อเนื่อง รวมถึงการส่งเสริมทั้งเรื่องการพัฒนาเทคโนโลยี การค้าการลงทุน โดยสมาคมด้านการค้าและการลงทุนของทั้งสองประเทศก็มีความสัมพันธ์อย่างแน่นแฟ้น โดยกระทรวงมหาดไทยให้ความสําคัญในการหนุนเสริมเศรษฐกิจฐานรากและการพัฒนาคุณภาพชีวิตของพี่น้องประชาชน ซึ่งกระทรวงมหาดไทยและทางสถานเอกอัครราชทูตสหรัฐอเมริกาประจําประเทศไทยจะได้หารือการส่งเสริมให้ประชาชนได้มีคุณภาพชีวิตที่ดีอย่างยั่งยืนต่อไป"
ด้าน นายรอเบิร์ต เอฟ. โกเด็ก เอกอัครราชทูตฯ สหรัฐฯ กล่าวว่า ขอขอบคุณและชื่นชมกระทรวงมหาดไทย ที่ได้ดําเนินการให้ความช่วยเหลือผู้อพยพจากสาธารณรัฐแห่งสหภาพเมียนมา ทั้งผู้หนีภัยการสู้รบจากเมียนมา (ผภร.) เป็นเวลากว่า 40 ปี รวมถึงผู้หนีภัยความไม่สงบชาวเมียนมา (ผภสม.) มาอย่างต่อเนื่อง
นอกจากนี้ กระทรวงมหาดไทยและสถานเอกอัครราชทูตสหรัฐอเมริกาประจําประเทศไทย ได้แลกเปลี่ยนความเห็นเกี่ยวกับการสถาปนาความสัมพันธ์เมืองพี่เมืองน้อง ระหว่างจังหวัดเชียงใหม่ และเมืองออสติน ซึ่งเป็นเมืองหลวงของรัฐเท็กซัส ทางตอนใต้ของสหรัฐอเมริกา ซึ่งจะได้มีการหารือในรายละเอียดต่อไป โดยกระทรวงมหาดไทยและสถานเอกอัครราชทูตสหรัฐอเมริกาประจําประเทศไทย พร้อมสนับสนุนการทํางานร่วมกัน ในทุกมิติตามอํานาจหน้าที่ที่กฎหมายกําหนดและนโยบายรัฐบาล โดยเฉพาะอย่างยิ่ง การส่ง ผภร. ไปตั้งถิ่นฐานใหม่ยังประเทศที่สาม เพื่อ ผภร. จะได้มีคุณภาพชีวิตและความเป็นอยู่ที่ดีขึ้น และเพื่อทําให้เกิดประโยชน์ร่วมกันทั้งสองประเทศ อันจะนํามาซึ่งความผาสุกของประชาชน ประเทศชาติ และโลกใบเดียวนี้อย่างยั่งยืน
รัฐบาลไทย-ข่าวทำเนียบรัฐบาล-รมว.ดีอี ถกผู้บริหารกระทรวงฯ นัดแรก เร่งเดินหน้าเครื่องยนต์ที่ 5 ขับเคลื่อนเศรษฐกิจและสังคมดิจิทัลของประเทศ
วันพุธที่ 27 กันยายน 2566
รมว.ดีอี ถกผู้บริหารกระทรวงฯ นัดแรก เร่งเดินหน้าเครื่องยนต์ที่ 5 ขับเคลื่อนเศรษฐกิจและสังคมดิจิทัลของประเทศ
รมว.ดีอี ถกผู้บริหารกระทรวงฯ นัดแรก เร่งเดินหน้าเครื่องยนต์ที่ 5 ขับเคลื่อนเศรษฐกิจและสังคมดิจิทัลของประเทศ
วันนี้(27กันยายน2566)นายประเสริฐจันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม(รมว.ดีอี)เป็นประธานการประชุมผู้บริหารกระทรวงฯและหัวหน้าหน่วยงานในสังกัดTop Executivesครั้งที่1/2566พร้อมมอบนโยบายและหารือแนวทางการดําเนินงานของกระทรวงฯเพื่อเป็นกรอบการขับเคลื่อนการพัฒนาเศรษฐกิจและสังคมดิจิทัล โดยเล็งเห็นว่า“ดิจิทัล”เปรียบเสมือนเครื่องยนต์ที่5ในการขับเคลื่อนเศรษฐกิจและสังคมของประเทศเร่งเดินหน้าแผนงาน“The Growth Engine of Thailand”โดยมีศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมพร้อมด้วยคณะผู้บริหารกระทรวงฯและหัวหน้าหน่วยงานในสังกัดเข้าร่วมณห้องMDES 1ชั้น9กระทรวงดิจิทัลเพื่อเศรษฐกิจและสังคม
________________
รัฐบาลไทย-ข่าวทำเนียบรัฐบาล-นายกฯ เตรียมเดินทางเยือนกัมพูชาอย่างเป็นทางการ เชื่อมั่นกระชับมิตรภาพและความร่วมมือทุกด้านในฐานะประเทศเพื่อนบ้านที่ใกล้ชิด
วันพุธที่ 27 กันยายน 2566
27/09/2566
นายกฯ เตรียมเดินทางเยือนกัมพูชาอย่างเป็นทางการ เชื่อมั่นกระชับมิตรภาพและความร่วมมือทุกด้านในฐานะประเทศเพื่อนบ้านที่ใกล้ชิด
นายกฯ เตรียมเดินทางเยือนกัมพูชาอย่างเป็นทางการ เชื่อมั่นกระชับมิตรภาพและความร่วมมือทุกด้านในฐานะประเทศเพื่อนบ้านที่ใกล้ชิด
วันนี้ (27 กันยายน 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีกําหนดการเยือนราชอาณาจักรกัมพูชาอย่างเป็นทางการ ในวันพฤหัสบดีที่ 28 กันยายน 2566 ณ กรุงพนมเปญ ราชอาณาจักรกัมพูชา เพื่อแนะนําตัวในโอกาสรับตําแหน่งใหม่ รวมถึงกระชับมิตรภาพและความร่วมมือทุกด้านในฐานะประเทศเพื่อนบ้านที่ใกล้ชิด รวมทั้งความมั่นคง และต่อยอดการพัฒนาร่วมกัน
โฆษกประจําสํานักนายกรัฐมนตรีกล่าวว่า การเยือนราชอาณาจักรกัมพูชาอย่างเป็นทางการครั้งนี้นับเป็นการเยือนเพื่อแนะนําตัวในโอกาสเข้ารับตําแหน่งใหม่ ในประเทศอาเซียนครั้งแรกของนายกรัฐมนตรี ซึ่งมีวัตถุประสงค์สําคัญเพื่อกระชับความสัมพันธ์ระดับผู้นําในโอกาสที่ทั้งนายกรัฐมนตรีไทยและนายกรัฐมนตรีกัมพูชาเข้ารับตําแหน่งใหม่ รวมทั้งนายกรัฐมนตรีจะใช้โอกาสนี้หารือกับกัมพูชา เพื่อส่งเสริมความร่วมมือทางเศรษฐกิจเพื่อเป็นประโยชน์ต่อประชาชนทั้งสองประเทศ โดยมุ่งเพิ่มปริมาณการค้าให้บรรลุเป้าหมาย 15,000 ล้านดอลลาร์สหรัฐ ภายในปี 2568 และผลักดันการยกระดับจุดผ่านแดนไทย - กัมพูชาที่ยังคั่งค้าง รวมไปถึงการพัฒนาการขนส่งสินค้าทางรางของทั้งสองประเทศ ผลักดันการท่องเที่ยวและการเดินทางข้ามแดน เพื่อให้มีการใช้หนังสือผ่านแดนชั่วคราว (Temporary Border Pass) สําหรับการเดินทางข้ามแดนทางบก อํานวยความสะดวกให้ผู้ที่ไม่ได้อาศัยอยู่ในจังหวัดชายแดน และไม่มีหนังสือเดินทาง สามารถขอเอกสารเพื่อใช้เดินทางข้ามแดนได้
นอกจากนี้ นายกรัฐมนตรีมุ่งมั่นจะติดตามเรื่องการพัฒนาพื้นที่ชายแดน เช่น แก้ปัญหาอาชญากรรมข้ามชาติ การเก็บกู้ทุ่นระเบิดตามแนวชายแดน การแก้ไขปัญหา call center รวมไปถึงความร่วมมือทางด้านแรงงาน ความมั่นคงทางพลังงาน ความสัมพันธ์ระดับประชาชน และความร่วมมือเพื่อการพัฒนาและวิชาการ ระหว่างไทย-กัมพูชา
รัฐบาลไทย-ข่าวทำเนียบรัฐบาล-ที่่ปรึกษารัฐมนตรีว่าการกระทรวงอุตสาหกรรม ฤกษ์ดีเข้ากระทรวงอุตสาหกรรมวันแรก
วันพุธที่ 27 กันยายน 2566
27/09/2566
ที่่ปรึกษารัฐมนตรีว่าการกระทรวงอุตสาหกรรม ฤกษ์ดีเข้ากระทรวงอุตสาหกรรมวันแรก
ที่่ปรึกษารัฐมนตรีว่าการกระทรวงอุตสาหกรรม ฤกษ์ดีเข้ากระทรวงอุตสาหกรรมวันแรก
วันนี้ (27 กันยายน 2566) เวลา 08.00 น. นายดนัยณัฏฐ์ โชคอํานวย ที่ปรึกษารัฐมนตรีว่าการกระทรวงอุตสาหกรรม ฤกษ์ดีเข้ากระทรวงอุตสาหกรรมเป็นวันแรก ภายหลังที่คณะรัฐมนตรีได้มีมติเมื่อวันที่ 18 กันยายน 2566 เห็นชอบตามที่รัฐมนตรีว่าการกระทรวงอุตสาหกรรม เสนอแต่งตั้งข้าราชการการเมืองให้ดํารงตําแหน่งที่ปรึกษารัฐมนตรีว่าการกระทรวงอุตสาหกรรม
ในการนี้ ได้เข้าสักการะองค์พระนารายณ์ พระภูมิ สิ่งศักดิ์สิทธิ์ และกราบพระพุทธรูปที่ประดิษฐานประจํากระทรวงอุตสาหกรรม โดยมีนายอนุพงศ์ กําปนาค หัวหน้าสํานักงานรัฐมนตรี ข้าราชการ และเจ้าหน้าที่สํานักงานรัฐมนตรี ร่วมให้การต้อนรับ ณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ผู้แทนไทยหารือ “กัมพูชา – เวียดนาม” ประสานความร่วมมือป้องกัน “แก็งคอลเซ็นเตอร์ และ Fake news”
วันพุธที่ 27 กันยายน 2566
ผู้แทนไทยหารือ “กัมพูชา – เวียดนาม” ประสานความร่วมมือป้องกัน “แก็งคอลเซ็นเตอร์ และ Fake news”
.....
เมื่อวันที่ 23 ก.ย. 66 ที่ผ่านมา นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นําคณะผู้แทนไทยร่วมหารือ “ทวิภาคี ไทย-กัมพูชา” ในห้วงการประชุมรัฐมนตรีสารนิเทศอาเซียน ครั้งที่ 16 ในประเด็นความร่วมมือแก้ปัญหา “แก็งคอลเซ็นเตอร์” โดยไทยได้เสนอแนวทางความร่วมมือกับกัมพูชา ดังนี้
.
• ใช้สื่อที่ไทยกับกัมพูชามีความร่วมมือต่อกัน เช่น รายการวิทยุ TWIN Radio เพื่อสร้างการรับรู้ให้คนไทยและคนกัมพูชารู้เท่าทันและวิธีป้องกันตนเองจากการหลอกลวงออนไลน์ เป็นต้น
• ประสานความร่วมมือกันกับหน่วยงานที่เกี่ยวข้องในไทย เช่น กระทรวงดิจิทัลเพื่อเศรษฐกิจและสังคม และหน่วยงานความมั่นคงตามแนวชายแดน เพื่อทํางานร่วมกันอย่างใกล้ชิด
.
ส่วนทางกัมพูชาจะดําเนินการพัฒนาคุณภาพของข่าวและข้อมูลข่าวสาร ความร่วมมือด้านสื่อ เน้นการส่งเสริมการรู้ หนุนประชาชนแชร์ข่าวสารอย่างรับผิดชอบ รักษาความเป็นอิสระและความซื่อสัตย์ของสื่อ
.
นอกจากนี้ คณะผู้แทนไทยยังได้ร่วมการหารือทวิภาคี “ไทย-เวียดนาม” กับนายเหงียน มั่นห์ ฮุง รัฐมนตรีว่าการกระทรวงการสารสนเทศและการสื่อสารเวียดนาม
.
โดยไทยได้เสนอแนวคิดต่อเวียดนาม ในประเด็นการแลกเปลี่ยนหรือความร่วมมือเกี่ยวกับ “บทความ ข่าวต่างประเทศของอาเซียน” ให้มากยิ่งขึ้น เช่น กิจกรรม asean information exchange ที่ประเทศไทยริเริ่ม เน้นแลกเปลี่ยนข้อมูลข่าวสารจากหน่วยงานสื่อภาครัฐของประเทศสมาชิกอาเซียน เพื่อให้ได้มาซึ่งข้อมูลข่าวสารที่ถูกต้อง น่าเชื่อถือ
.
ด้าน นายเหงียน มั่นห์ ฮุง ได้กล่าวข้อเสนอแนะต่อไทยว่า ต้องพัฒนาความรับผิดชอบและจริยธรรมสังคมของสื่อและเทคโนโลยีใหม่ และในอนาคตจะต้องสร้างความร่วมมือโดยใช้ความรู้เป็นแรงขับดัน พร้อมทั้ง การพัฒนาระบบนิเวศสื่อที่แข็งแกร่ง ส่งเสริมการเข้าถึงแหล่งข้อมูลข่าวสารที่น่าเชื่อถือ
.
อ่านเพิ่มเติม คลิกhttps://www.thaigov.go.th/news/contents/details/72529
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-มาแล้วตลาดนัดของดีวิถีชุมชนที่ ธ.ก.ส.
วันพุธที่ 27 กันยายน 2566
27/09/2566
มาแล้วตลาดนัดของดีวิถีชุมชนที่ ธ.ก.ส.
ธ.ก.ส. ชวนชม ชิม ช้อป สินค้าเกษตรและผลิตภัณฑ์คุณภาพจากเกษตรกรลูกค้ากว่า 50 ร้านค้าในงานตลาดนัดของดีวิถีชุมชน ประจําเดือนกันยายน ณ บริเวณด้านหน้า ธ.ก.ส. สํานักงานใหญ่ กรุงเทพมหานคร ระหว่างวันที่ 27 - 29 ก.ย. 66 นี้
ธ.ก.ส. ชวนชม ชิม ช้อป สินค้าเกษตรและผลิตภัณฑ์คุณภาพจากเกษตรกรลูกค้ากว่า 50 ร้านค้าในงานตลาดนัดของดีวิถีชุมชน ประจําเดือนกันยายน ทั้งผักผลไม้ตามฤดูกาล ข้าวสาร ผลไม้แปรรูป อาหารพร้อมทาน เครื่องแต่งกาย และสินค้าแปรรูปที่ส่งตรงจากแหล่งผลิตมาให้เลือกซื้อ ณ บริเวณด้านหน้า ธ.ก.ส. สํานักงานใหญ่ กรุงเทพมหานคร ระหว่างวันที่ 27 - 29 ก.ย. 66 นี้
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. จัดงาน “ตลาดนัดของดีวิถีชุมชน ประจําเดือนกันยายน 2566” โดยมีบูธจําหน่ายสินค้ากว่า 50 ร้านค้า ทั้งสินค้าอุปโภคและบริโภค อาทิ ผักผลไม้สดปลอดสารพิษตามฤดูกาล ข้าวสาร น้ําผึ้ง โจ๊กปลาแดดเดียว กุ้งเผา กาแฟสด น้ําตาลสด ทองม้วนน้ําตาลโตนด กล้วยทอด โยเกิร์ตมัลเบอร์รี กะหรี่ปั๊ป สินค้าแปรรูป ทั้งอาหารทะเล เนื้อแดดเดียว กล้วยเบรกแตกพืชสมุนไพร เครื่องประดับ เวชสําอางค์ ผ้าทอและผ้าไหมพื้นเมือง และยาสีฟัน เป็นต้น เพื่อเปิดประสบการณ์ให้ผู้บริโภคได้เลือกซื้อและชมสินค้าที่มีคุณภาพจากเกษตรกรผู้ผลิตโดยตรง และเป็นการเพิ่มช่องทางในการจัดจําหน่ายสินค้าให้กับเกษตรกรลูกค้า เพื่อสร้างอาชีพและรายได้ให้แก่เกษตรกร วิสาหกิจชุมชน และผู้ประกอบการ SMEs เกษตร อีกด้วย โอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพในงานตลาดนัดของดีวิถีชุมชน ระหว่างวันที่ 27 - 29 กันยายนนี้ ณ บริเวณด้านหน้า ธ.ก.ส. สํานักงานใหญ่ กรุงเทพฯ
รัฐบาลไทย-ข่าวทำเนียบรัฐบาล-​“คารม” รองโฆษกรัฐบาล สักการะสิ่งศักดิ์สิทธิ์ประจำทำเนียบรัฐบาล ก่อนทำหน้าที่ทีมโฆษกรัฐบาล ย้ำ นำความรู้ประสบการณ์มาทำงานสื่อสารให้ประชาชนเกิดความเข้าใจบนพื้นฐานไม่ให้เกิดปัญหา
วันพุธที่ 27 กันยายน 2566
27/09/2566
​“คารม” รองโฆษกรัฐบาล สักการะสิ่งศักดิ์สิทธิ์ประจําทําเนียบรัฐบาล ก่อนทําหน้าที่ทีมโฆษกรัฐบาล ย้ํา นําความรู้ประสบการณ์มาทํางานสื่อสารให้ประชาชนเกิดความเข้าใจบนพื้นฐานไม่ให้เกิดปัญหา
​“คารม” รองโฆษกรัฐบาล สักการะสิ่งศักดิ์สิทธิ์ประจําทําเนียบรัฐบาล ก่อนทําหน้าที่ทีมโฆษกรัฐบาล ย้ํา นําความรู้ประสบการณ์มาทํางานสื่อสารให้ประชาชนเกิดความเข้าใจบนพื้นฐานไม่ให้เกิดปัญหา
วันนี้ (27 กันยายน 2566) เวลา 10.45 น. นายคารม พลพรกลาง ได้ทําการสักการะพระพรหมบนตึกไทยคู่ฟ้า ศาลพระภูมิเจ้าที่ และศาลตา ศาลยาย สิ่งศักดิ์สิทธิ์ประจําทําเนียบรัฐบาล ในโอกาสรับตําแหน่งรองโฆษกประจําสํานักนายกรัฐมนตรี
นายคารม กล่าวว่า นับเป็นวันแรกหลังจากคําสั่งประกาศแต่งตั้งให้ดํารงตําแหน่งรองโฆษกประจําสํานักนายกรัฐมนตรี ถือว่าเป็นสิ่งที่ดี ต้องขอบคุณ นายอนุทิน ชาญวีรกุล หัวหน้าพรรคภูมิใจไทย และผู้บริหารพรรคภูมิใจไทยทุกท่านที่มอบความไว้วางใจให้โอกาสมาทําหน้าที่ตรงนี้ ถือเป็นเรื่องที่ต้องเรียนรู้ใหม่ ตัวเองเป็นนักกฎหมายไม่ใช่สื่อมวลชน แต่สิ่งหนึ่งที่ได้เรียนรู้มาจากการเป็นสมาชิกสภาผู้แทนราษฎร ได้พบปะพี่น้องสื่อมวลชน และอยู่ในแวดวงการเมืองมา 20 กว่าปี จะนําความรู้ประสบการณ์ที่ได้รับมาทําหน้าที่รองโฆษกรัฐบาลในการสื่อสารให้เกิดความเข้าใจบนพื้นที่ฐานไม่ให้เกิดปัญหา ให้บ้านเมืองสามารถเดินไปได้ บนพื้นฐานความรักความสามัคคี
นายคารม ยืนยัน ตั้งใจเข้าทําหน้าที่ใหม่ ซึ่งเป็นงานฝ่ายบริหาร จะต้องทํางานให้สอดคล้องกับโฆษกรัฐบาลตามนโยบายของรัฐบาล โดยจะสื่อสารผลงานรัฐบาลในภาพรวม เน้นกระทรวงที่พรรคภูมิใจไทยรับผิดชอบเป็นหลัก ขอโอกาสในการทํางานเพื่อประชาชน และเพื่อประเทศชาติ จะทําหน้าที่อย่างเต็มที่ ให้เกียรติสื่อมวลชนเป็นหลัก หากสื่อมวลชนต้องการสอบถามประเด็นไหนที่อยู่ในความรับผิดชอบ ก็พร้อมให้ชี้แจงให้สื่อมวลชนได้รับทราบ พร้อมกล่าวย้ํา ว่าไม่ใช่คนเก่ง แต่เป็นคนที่เรียนรู้ไว และมีเหตุผล ตั้งใจจะทํางานให้ดีทั้งในส่วนของรัฐบาลและของพรรคภูมิใจไทย
------------------------------------
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามทางรถไฟบนถนนสาย ปข.1003 จังหวัดประจวบคีรีขันธ์ เสร็จสมบูรณ์
วันพุธที่ 27 กันยายน 2566
กรมทางหลวงชนบท สร้างสะพานข้ามทางรถไฟบนถนนสาย ปข.1003 จังหวัดประจวบคีรีขันธ์ เสร็จสมบูรณ์
แก้ปัญหาอุบัติเหตุ ยกระดับความปลอดภัยในการเดินทาง พร้อมรองรับรถไฟทางคู่ในอนาคต ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย ปข.1003 แยก ทล.4 - บ้านโพธิ์เรียง อําเภอกุยบุรี จังหวัดประจวบคีรีขันธ์ เสร็จสมบูรณ์ เพื่อยกระดับความปลอดภัยในการเดินทางของประชาชน แก้ไขปัญหาการเกิดอุบัติเหตุในระยะยาว รวมทั้งสนับสนุนโครงการรถไฟทางคู่ของกระทรวงคมนาคมในอนาคต ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม
ปัจจุบันถนนที่อยู่ในความรับผิดชอบของ ทช. มีจุดตัดผ่านทางรถไฟ 153 แห่ง สําหรับโครงการก่อสร้างสะพานฯ ในอดีตบริเวณถนนทางหลวงชนบทสาย ปข.1003 มีอุบัติเหตุเกิดขึ้นบ่อยครั้ง ทช. จึงได้ดําเนินการปรับปรุงจุดตัดผ่านทางรถไฟดังกล่าวให้สอดคล้องกับมาตรการความปลอดภัยของการรถไฟแห่งประเทศไทย ที่กําหนดให้บริเวณจุดตัดผ่านทางรถไฟที่มีค่าคูณควบจราจร (Traffic Moment หรือ T.M.) มากกว่า 100,000 ให้ก่อสร้างทางผ่านเป็นทางต่างระดับในรูปแบบของสะพานหรืออุโมงค์ ซึ่งเป็นการสนับสนุนนโยบายของกระทรวงคมนาคมในการรองรับโครงการพัฒนาการขนส่งระบบราง ใช้งบประมาณก่อสร้าง 288.700 ล้านบาท มีจุดเริ่มต้นโครงการเชื่อม ทล.4 (กม. ที่ 278) จุดสิ้นสุดเชื่อมถนนองค์การบริหารส่วนจังหวัดประจวบคีรีขันธ์ (กม. ที่ 1+450) ก่อสร้างเป็นสะพานข้ามทางรถไฟ 2 แห่ง ประกอบด้วย
- สะพานแห่งที่ 1 ยาว 310 เมตร พื้นสะพานกว้าง 10 เมตร และก่อสร้างถนนต่อเชื่อมแบบคอนกรีตเสริมเหล็กกว้าง 7 เมตร ไหล่ทางกว้าง 1.5 เมตร รวมความยาวถึงจุดสิ้นสุดโครงการ 1,246 เมตร พร้อมก่อสร้างทางกลับรถใต้สะพานผิวทางคอนกรีตเสริมเหล็ก
- สะพานแห่งที่ 2 ยาว 449.95 เมตร พื้นสะพานกว้าง 8 เมตร และก่อสร้างถนนต่อเชื่อมแบบคอนกรีตเสริมเหล็กกว้าง 6 เมตร ไหล่ทางกว้าง 1 เมตร รวมความยาวถึงจุดสิ้นสุดโครงการ 195 เมตร พร้อมสะพานลอยคนเดินข้าม 1 แห่ง มีผนังกันราวตกและมีหลังคาคลุมตลอดทางเดิน
รัฐบาลไทย-ข่าวทำเนียบรัฐบาล-รมว.ธรรมนัส นำทีมรับนายกรัฐมนตรี ติดตามสถานการณ์น้ำ
วันพุธที่ 27 กันยายน 2566
รมว.ธรรมนัส นําทีมรับนายกรัฐมนตรี ติดตามสถานการณ์น้ํา
รมว.ธรรมนัส นําทีมรับนายกรัฐมนตรี ติดตามสถานการณ์น้ํา สั่งเฝ้าระวังทุกจุด รวมถึงให้มีการระบายน้ําให้เร็วและกักเก็บน้ําไว้ใช้สําหรับฤดูแล้งหน้า
นายเศรษฐา ทวีสิน นายกรัฐมนตรี ติดตามแนวโน้มสถานการณ์น้ําท่าในลําน้ําสายหลัก และการบริหารจัดการน้ําลุ่มน้ําเจ้าพระยา และลุ่มน้ําชี-มูล โดยมี ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ นายประพิศ จันทร์มา อธิบดีกรมชลประทาน และผู้บริหารกรมชลประทาน ให้การต้อนรับ ณ กรมชลประทาน สามเสน
ทั้งนี้ นายกรัฐมนตรีมีความเป็นห่วงสถานการณ์น้ําทั้งน้ําท่วมและภัยแล้ง จึงขอให้หน่วยงานที่เกี่ยวข้องติดตามสถานการณ์อย่างใกล้ชิด และเฝ้าระวังทุกจุด รวมถึงให้มีการระบายน้ําให้เร็วและกักเก็บน้ําสําหรับใช้ในฤดูแล้งหน้า เพื่อป้องกันความเสียหายที่จะเกิดขึ้นให้ได้มากที่สุด
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา  เร่งเครื่อง Upskill PR MIND ตอบโจทย์กระแส “Soft Power " รุกใช้เครื่องมือดิจิทัลสู่การสื่อสารอย่างมืออาชีพ
วันพุธที่ 27 กันยายน 2566
27/09/2566
รองปลัดฯ ณัฏฐิญา  เร่งเครื่อง Upskill PR MIND ตอบโจทย์กระแส “Soft Power " รุกใช้เครื่องมือดิจิทัลสู่การสื่อสารอย่างมืออาชีพ
รองปลัดฯ ณัฏฐิญา  เร่งเครื่อง Upskill PR MIND ตอบโจทย์กระแส “Soft Power " รุกใช้เครื่องมือดิจิทัลสู่การสื่อสารอย่างมืออาชีพ
วันที่ 26 กันยายน 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ “การเชื่อมโยงเครือข่ายนักประชาสัมพันธ์การตลาดสมัยใหม่” โดยมี นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ร่วมเป็นเกียรติ และนางสาวชลาริน นิลพิฤกษ์ ผู้อํานวยการกองกลาง สํานักงานปลัดกระทรวงอุตสาหกรรม กล่าวรายงาน ณ ห้องประชุม อก.1 อาคารสํานักงานปลัดกระทรวงอุตสาหกรรม
กิจกรรมดังกล่าว มีวัตถุประสงค์เพื่อส่งเสริมให้เกิดการเชื่อมโยงเครือข่ายของผู้ปฏิบัติงานด้านประชาสัมพันธ์ ให้เกิดการแลกเปลี่ยนเรียนรู้และประสบการณ์ทางเทคโนโลยี และก้าวทันสื่อยุคดิจิทัลสมัยใหม่ โดยการสัมมนาฯ กําหนดจัดขึ้น 3 ครั้ง ประกอบด้วย ครั้งที่ 1 วันที่ 26 กันยายน ครั้งที่ 2 วันที่ 26 ตุลาคม และครั้งที่ 3 วันที่ 7 ธันวาคม 2566 โดยในการสัมมนาในแต่ละครั้งจะมีระยะเวลาห่างกัน ประมาณ 1 เดือน เพื่อให้ผู้เข้าร่วมสัมมนาได้นําความรู้ที่ได้รับในแต่ละครั้ง ไปใช้ในการลงสนามในพื้นที่การปฏิบัติงานจริง ซึ่งวิทยากรจะทําหน้าที่ให้คําปรึกษาแนะนําตลอดในช่วงเวลาการจัดกิจกรรม สําหรับหัวข้อการสัมมนาในครั้งที่ 1 ประกอบด้วย “Soft Power ไทย PR อย่างไร - ขายอะไรดี?" บรรยายโดย นายคัดไว้ พิชญกันตกุล กรรมาธิการวิสามัญพิจารณา พ.ร.บ. อาหาร ส่วนหัวข้อ “อัพสกิล TIKTOK ปั้น Content PR ให้ปัง" บรรยายโดย นายคณากร คงประทีป TikTok Content Creator ซึ่งมีผู้เข้าร่วมสัมมนากว่า 40 คน เป็นเจ้าหน้าที่ผู้ปฏิบัติงานด้านการประชาสัมพันธ์ จากหน่วยงานในสังกัดกระทรวงอุตสาหกรรม (อก.)
รองปลัดฯ ณัฏฐิญา ได้มอบนโยบายให้เจ้าหน้าที่ผู้ปฏิบัติงานด้านการประชาสัมพันธ์ของ อก. ว่า การประชาสัมพันธ์ของกระทรวงอุตสาหกรรม ควรมีการทํางานเป็นทีมเดียวกัน เพื่อถ่ายทอดนโยบายในระดับกระทรวงฯ ไปสู่ประชาชนได้อย่างถูกต้องเป็นเนื้อเดียวกัน ขณะเดียวกันก็ต้องสอดคล้องกับแนวทางการดําเนินงานของแต่ละหน่วยงานด้วย เช่น นโยบายการตรวจสุดซอย และมาตรการดิน น้ํา ลม ไฟ ซึ่งหน่วยงานสํานักงานอุตสาหกรรม และกรมโรงงานอุตสาหกรรม จะต้องทําความเข้าใจและนําไปสู่การปฏิบัติให้เป็นไปตามจุดประสงค์ของโครงการ ส่วนในด้านการส่งเสริมการตลาด ควรดึงอัตลักษณ์ของพื้นที่ เพื่อสร้างจุดเด่นของผลิตภัณฑ์ และเลือกใช้เครื่องมือการสื่อสารเป็นช่องทางการจําหน่ายที่เหมาะสม จึงจะเกิดประโยชน์สูงสุด นอกจากนี้ ยังต้องมีการเชื่อมโยงเครือข่ายทีม MIND เพื่อการแลกเปลี่ยนเรียนรู้ และประสบการณ์ร่วมกัน รวมทั้ง การนํา Soft Power มาเป็นกลไกหลักในการประชาสัมพันธ์การตลาดเชิงรุก ให้กับกลุ่มเป้าหมายของกระทรวงอุตสาหกรรม เพื่อสร้างภาพลักษณ์ขององค์กร และสร้างการรับรู้ไปในทิศทางเดียวกันต่อไป
รัฐบาลไทย-ข่าวทำเนียบรัฐบาล-รัฐบาล ชื่นชมเชฟชาวไทย คว้ารางวัลระดับโลก "เชฟขนมหวานยอดเยี่ยม" ณ กรุงปารีส ฝรั่งเศส
วันพุธที่ 27 กันยายน 2566
รัฐบาล ชื่นชมเชฟชาวไทย คว้ารางวัลระดับโลก "เชฟขนมหวานยอดเยี่ยม" ณ กรุงปารีส ฝรั่งเศส
.....
นายชัย วัชรงค์ โฆษกรัฐบาล ชื่นชมความสําเร็จเชฟคนไทยที่ไปคว้ารางวัลระดับโลก จากองค์กรอิสระ La Liste เว็บไซต์www.laliste.comซึ่งเป็นผู้จัดอันดับร้านอาหารที่ดีที่สุดในโลก และเขียนบทวิจารณ์ออนไลน์เกี่ยวกับร้านอาหาร ร้านขนมและโรงแรมกว่า 40,000 แห่ง จาก 200 ประเทศทั่วโลก ได้จัดงานประกาศผลรางวัลอย่างเป็นทางการ บริเวณหอไอเฟล ซึ่งผู้ร่วมงานกว่า 500 คน โดยในปีนี้มีการเปิดตัวรางวัล Pastry Special Awards 2023 ขึ้นเป็นครั้งแรก เพื่อยกย่องความสามารถของเชฟขนมหวานระดับนานาชาติ
.
ในรางวัลประเภท Pastry Chef Talents of the Year 2023 เชฟจากประเทศไทย ‘นายเดช คิ้วคชา’ เจ้าของร้าน Kyo Bar เป็นผู้ที่ได้รับรางวัล ถือเป็นความภูมิใจของไทย เพราะเป็นเชฟขนมหวานคนแรกของเอเชียที่ได้รับรางวัลนี้
.
ขณะเดียวกันรัฐบาลขอชื่นชมความสามารถคนไทยที่มีศักยภาพ มีชื่อเสียงระดับสากล ถือเป็นการประกาศศักดาด้าน Soft Power สาขาหนึ่งของคนไทยให้ชาวโลกรู้จัก พร้อมให้การสนับสนุน ส่งเสริมให้พัฒนาต่อยอดสูงขึ้นไปเรื่อย ๆ เพื่อให้นําชื่อเสียงและความภาคภูมิใจมาสู่ประเทศไทยอย่างต่อเนื่อง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมและมอบนโยบายกรมบังคับคดี เร่งช่วยเหลือปัญหาหนี้ กยศ. แก้ไขปัญหาหนี้สินของประชาชน
วันพุธที่ 27 กันยายน 2566
27/09/2566
รัฐมนตรีว่าการกระทรวงยุติธรรม ตรวจเยี่ยมและมอบนโยบายกรมบังคับคดี เร่งช่วยเหลือปัญหาหนี้ กยศ. แก้ไขปัญหาหนี้สินของประชาชน
รัฐมนตรีว่าการกระทรวงยุติธรรม ตรวจเยี่ยมและมอบนโยบายกรมบังคับคดี เร่งช่วยเหลือปัญหาหนี้ กยศ. แก้ไขปัญหาหนี้สินของประชาชน
ในวันอังคารที่ ๒๖ กันยายน ๒๕๖๖ เวลา ๑๔.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม นางสาวรวิวรรณ จตุรพิธพร ที่ปรึกษาด้านกฎหมาย สํานักงานปลัดกระทรวงยุติธรรม เข้าตรวจเยี่ยม และรับฟังการบรรยายสรุปเกี่ยวกับภารกิจกรมบังคับคดี รวมถึงแผนปฏิบัติการเร่งรัด (Quick win) โดยมีนางทัศนีย์ เปาอินทร์ อธิบดีกรมบังคับคดี นางสุกัญญา บุษยนาวิน รองอธิบดีกรมบังคับคดี นางสาวดวงดาว เกียรติพิศาลสกุล รองอธิบดีกรมบังคับคดี นางเพ็ญรวี มาแสง รองอธิบดีกรมบังคับคดี พร้อมด้วยข้าราชการ และเจ้าหน้าที่กรมบังคับคดีให้การต้อนรับ ณ ห้องประชุมคชสาร ๒ ชั้น ๓ อาคารกรมบังคับคดี
รัฐมนตรีว่าการกระทรวงยุติธรรม กล่าวถึงภารกิจของกรมบังคับคดีว่า เป็นหน่วยงานที่มีภารกิจด้านการบังคับคดีตามคําพิพากษาของศาล ซึ่งถือเป็นปลายทางของกระบวนการยุติธรรม แต่กรมบังคับคดีก็มีบทบาทที่แสดงให้เห็นถึงจิตใจที่เอื้ออาทรกับประชาชน ในรูปแบบการไกล่เกลี่ยข้อพิพาทชั้นบังคับคดีช่วยเหลือด้านปัญหาหนี้สินของประชาชน ถือเป็นการต่อชีวิตให้กับลูกหนี้ นอกจากนี้ ควรมีการปรับปรุงแก้ไขกฏหมาย หรือมีการออกระเบียบภายใน เพื่ออํานวยความยุติธรรมลดความเหลื่อมล้ําในสังคม ให้แก่ผู้ที่ถูกละเมิด และได้กล่าวชื่นชมกรมบังคับคดีที่ทําหน้าที่ได้ดี โดยผลคะแนนดัชนีชี้วัดหลักนิติธรรมด้านความยุติธรรมทางแพ่งหัวข้อการทุจริต เมื่อเทียบคะแนนเฉลี่ยของโลก สามารถทําคะแนนได้ถึง ๐.๗๓ และขอให้กรมบังคับคดีเป็นหน่วยงานวิชาชีพและมีความเป็นมืออาชีพที่จะต้องพัฒนาบุคลากรให้ทันต่อการเปลี่ยนแปลง ส่งเสริมให้มีการสร้างนักเรียนทุนมารองรับการทํางานมากขึ้น
ในการนี้ รัฐมนตรีว่าการกระทรวงยุติธรรม ได้มอบหมายให้กรมบังคับคดีจัดตั้งคณะทํางานประสานในการดําเนินการช่วยเหลือปัญหาหนี้ กยศ. เพื่อให้การแก้ไขปัญหาหนี้สินของประชาชนเป็นไปอย่างมีประสิทธิภาพ รวมถึงให้มีการช่วยเหลือผู้ประกอบการ SMEs และบุคคลธรรมดาให้สามารถมีโอกาสฟื้นฟูกิจการ รวมถึงการสื่อสารสร้างความเข้าใจให้กับประชาชน เพื่อช่วยลดการเข้าสู่กระบวนการบังคับคดี
รัฐบาลไทย-ข่าวทำเนียบรัฐบาล-ปลัดเกษตรฯ หารือแนวทางสางปัญหามวลชน 3 กลุ่ม เห็นชอบหลักการตามข้อเรียกร้อง
วันพุธที่ 27 กันยายน 2566
ปลัดเกษตรฯ หารือแนวทางสางปัญหามวลชน 3 กลุ่ม เห็นชอบหลักการตามข้อเรียกร้อง
ปลัดเกษตรฯ หารือแนวทางสางปัญหามวลชน 3 กลุ่ม เห็นชอบหลักการตามข้อเรียกร้อง พร้อมทั้งติดตามความก้าวหน้าอย่างเร่งด่วน
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังร่วมประชุมหารือเพื่อหาแนวทางแก้ไขปัญหาของกลุ่มมวลชนที่ชุมนุมโดยรอบบริเวณทําเนียบรัฐบาล โดยมีนายมงคลชัย สมอุดร รองปลัดสํานักนายกรัฐมนตรี เป็นประธาน พร้อมด้วย นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ และผู้แทนหน่วยงานที่เกี่ยวข้องเข้าร่วม ณ ห้องประชุม 3 ชั้น 3 อาคารสํานักงาน ก.พ. (เดิม) ถ. พิษณุโลก ว่า ตามที่ได้รับมอบหมายจากร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ให้เร่งดําเนินการแก้ไขปัญหาความเดือดร้อนของกลุ่มมวลชนที่มาชุมนุมบริเวณหน้ากระทรวงเกษตรและสหกรณ์ โดยช่วงเช้าที่ผ่านมา รัฐมนตรีว่าการกระทรวงเกษตรฯ ได้รับข้อร้องเรียนจากมวลชน 3 กลุ่ม จึงได้มีการประสานหน่วยงานที่เกี่ยวข้องนัดประชุมหารือแนวทางแก้ไขปัญหาดังกล่าวในช่วงบ่ายนี้ทันที
โดยที่ประชุมมีมติเห็นชอบตามข้อเรียกร้องของกลุ่มมวลชน พร้อมทั้งเตรียมดําเนินการในส่วนที่เกี่ยวข้องต่อไป ดังนี้ 1) กลุ่มสมัชชาเกษตรกรภาคอีสาน นําโดยนายศักดา กาญจนเสน เรียกร้องขอให้มีคําสั่งสํานักนายกรัฐมนตรี แต่งตั้งคณะกรรมการแก้ไขปัญหาของสมัชชาฯ โดยเสนอให้มีรัฐมนตรีว่าการกระทรวงเกษตรฯ เป็นประธานกรรมการ และอธิบดีกรมชลประทานเป็นฝ่ายเลขานุการ รวมทั้ง ขอติดตามการแก้ไขปัญหาของกลุ่มสมัชชาฯ กรณีได้รับผลกระทบจากการดําเนินโครงการของรัฐ ได้แก่ เขื่อนราษีไศล เขื่อนสิรินธร เป็นต้น 2) กลุ่มสภาเครือข่ายประชาชนอีสาน (สอส.) และสภาประชาชน 4 ภาค นําโดย นายประภาส โงกสูงเนิน เรียกร้องขอให้มีคําสั่งสํานักนายกรัฐมนตรี แต่งตั้งคณะกรรมการแก้ไขปัญหาของสภาเครือข่ายประชาชนอีสาน (สอส.) และประชาชน 4 ภาค โดยเสนอให้มีรัฐมนตรีว่าการกระทรวงเกษตรฯ เป็นประธาน รวมทั้ง ขอให้พิจารณาแก้ไขปัญหาที่ดินทํากิน หนี้สิน ที่ยังคงค้างอยู่ภายใต้คณะกรรมการ (ชุดเดิม) ได้แก่ ปัญหาความเดือดร้อนด้านหนี้สิน ด้านที่ดินทํากิน และปัญหาความเหลื่อมล้ําทางสังคม และ 3) กลุ่มผู้ร่วมพัฒนาชาติไทย นําโดย นายสว่าง วงศ์กระโซ่ เรียกร้องขอให้แก้ไขปัญหาความเดือดร้อนของกลุ่มประชาชนผู้ร่วมพัฒนาชาติไทย (ผรท.) แห่งประเทศไทยกลุ่มที่ 4 เงื่อนไขใหม่ ภายใต้ข้อผูกพันตามนโนบาย 66/2523 ที่ให้การช่วยเหลือเงินทุนประกอบอาชีพของกลุ่มฯ
ทั้งนี้ กระทรวงเกษตรฯ จะเร่งดําเนินการแก้ปัญหาในส่วนที่เกี่ยวข้องอย่างเร่งด่วน เพื่อสร้างความมั่นใจแก่กลุ่มมวลชน และเพื่อให้เห็นผลเป็นรูปธรรมโดยเร็วต่อไป
รัฐบาลไทย-ข่าวทำเนียบรัฐบาล-รองปลัดเกษตรฯ เห็นชอบผลการขับเคลื่อนโครงการอันเนื่องมาจากพระราชดำริ ปี 2566 รายงานการประเมินโครงการแผนงาน/โครงการ/กิจกรรม และงบประมาณ ปี 2567
วันพุธที่ 27 กันยายน 2566
รองปลัดเกษตรฯ เห็นชอบผลการขับเคลื่อนโครงการอันเนื่องมาจากพระราชดําริ ปี 2566 รายงานการประเมินโครงการแผนงาน/โครงการ/กิจกรรม และงบประมาณ ปี 2567
รองปลัดเกษตรฯ เห็นชอบผลการขับเคลื่อนโครงการอันเนื่องมาจากพระราชดําริ ปี 2566 รายงานการประเมินโครงการแผนงาน/โครงการ/กิจกรรม และงบประมาณ ปี 2567 พร้อมคัดเลือกพื้นที่เป้าหมาย โครงการ “นําร่อง” ปี 2567
นายประยูร อินสกุล ปลัดกระทรวงเกษตรและสหกรณ์ มอบหมายให้ นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมคณะกรรมการขับเคลื่อนโครงการอันเนื่องมาจากพระราชดําริ กระทรวงเกษตรและสหกรณ์ ณ ห้องประชุมสํานักตรวจราชการ สํานักงานปลัดกระทรวงเกษตรและสหกรณ์ และผ่านระบบการประชุมทางไกลออนไลน์ (Zoom Meeting) โดยที่ประชุมได้มีมติเห็นชอบผลการขับเคลื่อนโครงการอันเนื่องมาจากพระราชดําริ ปี 2566 รายงานการประเมินโครงการแผนงาน/โครงการ/กิจกรรม และงบประมาณ ปี 2567 และการคัดเลือกพื้นที่เป้าหมาย โครงการ “นําร่อง” ปี 2567
นอกจากนี้ ที่ประชุมยังได้รับทราบผลการประชุมต่าง ๆ ได้แก่
1) สรุปข้อมูลการเสด็จพระราชดําเนินปฏิบัติพระราชกรณียกิจด้านการเกษตร (ทรงติดตามความก้าวหน้า/ผลการดําเนินงานโครงการฯ ในพื้นที่) ปี 2565 - 2566
2) สรุปข้อมูลการติดตามและขับเคลื่อนโครงการอันเนื่องมาจากพระราชดําริขององคมนตรีและอนุกรรมการ (4 ภาค) ปี 2565 - 2566
3) สรุปข้อมูลโครงการต่อยอดโครงการอันเนื่องมาจากพระราชดําริ กระทรวงเกษตรและสหกรณ์ ปี 2566
4) สรุปผลการดําเนินงาน และการถอดบทเรียนโครงการ “นําร่อง” การแก้ไขปัญหาทางด้านการเกษตร โดยน้อมนําแนวพระราชดําริมาปรับใช้ในพื้นที่ อําเภอบ้านหมี่ จังหวัดลพบุรี ปี 2566
และ 5) ความก้าวหน้าการจัดทําระบบฐานข้อมูลโครงการอันเนื่องมาจากพระราชดําริ กระทรวงเกษตรและสหกรณ์ ปี 2566
รัฐบาลไทย-ข่าวทำเนียบรัฐบาล-ครม. ประกาศให้วันที่ 13 ตุลาคม ของทุกปี เป็น “วันนวมินทรมหาราช”
วันพุธที่ 27 กันยายน 2566
ครม. ประกาศให้วันที่ 13 ตุลาคม ของทุกปี เป็น “วันนวมินทรมหาราช”
.....
ที่ประชุมครม. (26 ก.ย. 66) รับทราบและนําประกาศสํานักนายกรัฐมนตรี เรื่อง พระราชทานชื่อวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ลงประกาศในราชกิจจานุเบกษา
.
เนื่องจากวันที่ 13 ตุลาคม 2566 เป็นวันแห่งการเสด็จสวรรคตครบ 7 ปี หรือเรียกว่า “สัตตมวรรษ” เพื่อเป็นการน้อมรําลึกถึงพระมหากรุณาธิคุณอย่างหาที่สุดมิได้ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระบาทสมเด็จพระเจ้าอยู่หัว จึงทรงพระกรุณาโปรดเกล้าโปรดกระหม่อม ให้กําหนดชื่อ วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ว่า “วันนวมินทรมหาราช” ตามที่รัฐบาลขอพระราชทานพระมหากรุณา
.
จึงกําหนดให้วันที่ 13 ตุลาคม ของทุกปี เป็น “วันนวมินทรมหาราช”
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย อย.4038 จังหวัดพระนครศรีอยุธยา เสร็จสมบูรณ์
วันพุธที่ 27 กันยายน 2566
กรมทางหลวงชนบท ซ่อมบํารุงถนนสาย อย.4038 จังหวัดพระนครศรีอยุธยา เสร็จสมบูรณ์
หลังได้รับผลกระทบจากอุทกภัย ยกระดับการคมนาคม บรรเทาความเดือดร้อนและเพิ่มความสะดวกปลอดภัยในการเดินทาง ตามนโยบายของรัฐมนตรีว่าการกระทรวงคมนาคม
กรมทางหลวงชนบท กระทรวงคมนาคม โดยสํานักงานทางหลวงชนบทที่ 1 (ปทุมธานี) ดําเนินโครงการก่อสร้างงานบํารุงถนนสาย อย.4038 แยก ทล.3412 - บ้านสวนถั่ว อําเภอบางบาล และอําเภอเสนา จังหวัดพระนครศรีอยุธยา ระยะทาง 5.577 กิโลเมตร ใช้งบประมาณ 46.880 ล้านบาท เสร็จสมบูรณ์และเปิดให้ประชาชนใช้สัญจรเรียบร้อยแล้ว โดยซ่อมสร้างผิวทางแอสฟัลท์ติกคอนกรีตแก้ไขโครงสร้างทางที่ชํารุดเสียหาย เพื่อบรรเทาความเดือดร้อนให้ประชาชนสามารถเดินทางระหว่างอําเภอบางบาล และอําเภอเสนา ได้อย่างสะดวกรวดเร็วปลอดภัยในทุกฤดูกาล ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-​โฆษกรัฐบาลเชื่อมั่นความสำเร็จจากการดำเนินมาตรการยกเว้นการตรวจลงตรา (Visa Exemption) กระตุ้นการเดินทางนักท่องเที่ยวจีน
วันพุธที่ 27 กันยายน 2566
​โฆษกรัฐบาลเชื่อมั่นความสําเร็จจากการดําเนินมาตรการยกเว้นการตรวจลงตรา (Visa Exemption) กระตุ้นการเดินทางนักท่องเที่ยวจีน
เพิ่มความเข้มแข็งศักยภาพการแข่งขันอุตสาหกรรมท่องเที่ยวไทย
วันนี้ (27 กันยายน 2566) นายชัย วัชรงค์ โฆษกประจําสํานักนายกรัฐมนตรีเปิดเผยถึงผลของมาตรการยกเว้นการตรวจลงตรา (Visa Exemption) ตั้งแต่ 25 กันยายน 2566 – 29 กุมภาพันธ์ 2567 ให้แก่ผู้ถือหนังสือเดินทางหรือเอกสารใช้แทนหนังสือเดินทางสัญชาติจีนและคาซัคสถาน ซึ่งผลพบว่าวันที่ 25 กันยายน 2566 วันเดียว นักท่องเที่ยวจีนเดินทางเข้าประเทศไทยถึง 10,988 คน และในวันที่ 26 กันยายน 2566 นักท่องเที่ยวจีนเดินทางเข้าประเทศไทยถึง 11,160 คน ถือเป็นตัวเลขที่สูงพอสมควร ทําให้รัฐบาลมั่นใจว่าผลของการดําเนินมาตรการ จะกระตุ้นตัวเลขทางเศรษฐกิจ ฟื้นฟูการท่องเที่ยวได้ตามที่ตั้งใจ
โฆษกประจําสํานักนายกรัฐมนตรีกล่าวว่า รายงานล่าสุดจากเอกอัครราชทูตสาธารณรัฐประชาชนจีนประจําประเทศไทย เผยว่า ทันทีที่รัฐบาลประกาศใช้ Visa Exemption ได้กระแสตอบรับจากชาวจีนจํานวนมาก กลายเป็น Talk of China ยอดผู้เข้าชมเว็บไซต์เพื่อท่องเที่ยวในประเทศไทยเพิ่มขึ้นหลายเท่าตัว และมียอดจองเฉพาะในเดือนตุลาคมเข้ามาแล้วกว่า 650,000 คน ขณะที่สื่อต่างชาติล้วนให้ความสนใจ นําเสนอข่าวการท่องเที่ยวไทยที่กลับมาได้รับความนิยมจากชาวจีนต่อเนื่อง เช่น ยอดจองแพ็กเกจทัวร์จากบริษัท Spring Tours ตั้งแต่วันที่ 28 กันยายน – 1 ตุลาคม 2566 ถูกขายจนเกือบเต็ม การค้นหาสถานที่ท่องเที่ยวของไทยในเว็บไซต์ Trip.com เพิ่มขึ้น 800% ซึ่งสิ่งเหล่านี้สะท้อนความสําเร็จจากนโยบายดังกล่าว ที่สามารถกระตุ้นตลาดนักท่องเที่ยวจีน ให้เป็นอีกกลไกสําคัญในการขับเคลื่อนเศรษฐกิจไทย รวมทั้งพลิกฟื้นตัวเลขการเติบโตของอุตสาหกรรมท่องเที่ยวไทย ด้วยการคลี่คลายข้อจํากัดในการเดินทางของนักท่องเที่ยวชาวจีน ทั้งเรื่องระยะเวลาและค่าใช้จ่าย ส่งผลให้นักท่องเที่ยวจีนตัดสินใจเดินทางมาท่องเที่ยวประเทศไทยได้ง่ายขึ้น ประกอบกับช่วงเวลาดําเนินมาตรการฯ ถือเป็นช่วงเวลาที่เหมาะสม ครอบคลุมช่วง Golden week ที่นักท่องเที่ยวชาวจีนนิยมออกเดินทางท่องเที่ยว ต่อเนื่องถึงช่วงเทศกาลวันหยุดปีใหม่ จะยิ่งช่วยผลักดันสู่เป้าหมายอุตสาหกรรมท่องเที่ยวไทย
ทั้งนี้ สถิตินักท่องเที่ยวระหว่างประเทศที่เดินทางเข้าประเทศไทย จากรายงานของสํานักงานตรวจคนเข้าเมือง มีจํานวนนักท่องเที่ยวสะสมในช่วงเดือนมกราคม – กันยายน 2566 ทั้งหมด 19,339,039 คน ขณะที่ ททท. คาดการณ์ว่า มาตรการ Visa Exemption นี้ จะกระตุ้นตลาดนักท่องเที่ยวจีน ให้เดินทางเข้าประเทศไทยรวมประมาณ 4.01 – 4.4 ล้านคนในปี 2566 และ ในช่วง 5 เดือนที่มีมาตรการยกเว้นการตรวจลงตราจะมีจํานวนนักท่องเที่ยวจีน ประมาณ 2,888,500 คน สร้างรายได้ 140,313 ล้านบาท
“โดยมาตรการด้านการท่องเที่ยวของรัฐบาลไม่ได้มีเพียงเท่านี้ แต่เป็นการดําเนินมาตรการควบคู่ไปอีกหลายส่วน อาทิ การดูแลความปลอดภัยแก่นักท่องเที่ยว จัดกิจกรรมส่งเสริมการท่องเที่ยว 365 วัน กระตุ้นศักยภาพการเดินทางเส้นทางบินระหว่างประเทศ การอํานวยความสะดวกด้านการเดินทางมาท่องเที่ยวในประเทศไทย (Ease of Traveling) ซึ่งมั่นใจว่าด้วยความร่วมมือร่วมใจของภาครัฐและภาคเอกชนจะทําให้การดําเนินมาตรการของรัฐบาลประสบความสําเร็จอย่างเป็นรูปธรรมเกิดประโยชน์แก่ประเทศ เพิ่มการจ้างงาน ให้ประชาชนมีวิถีชีวิตที่ดีขึ้นอย่างแน่นอน” นายชัยฯ กล่าว
รัฐบาลไทย-ข่าวทำเนียบรัฐบาล-รมว.ธรรมนัส รับฟังปัญหากลุ่มเกษตรกรสมัชชาเกษตรกรภาคอีสาน พร้อมมอบปลัด-กรมชลฯ หารือแนวทางแก้ปัญหาโดยเร็ว
วันพุธที่ 27 กันยายน 2566
รมว.ธรรมนัส รับฟังปัญหากลุ่มเกษตรกรสมัชชาเกษตรกรภาคอีสาน พร้อมมอบปลัด-กรมชลฯ หารือแนวทางแก้ปัญหาโดยเร็ว
รมว.ธรรมนัส รับฟังปัญหากลุ่มเกษตรกรสมัชชาเกษตรกรภาคอีสาน พร้อมมอบปลัด-กรมชลฯ หารือแนวทางแก้ปัญหาโดยเร็ว
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ พร้อมด้วย นายประยูร อินสกุล ปลัดกระทรวงเกษตรและสหกรณ์ รับฟังปัญหาจากกลุ่มเกษตรกรสมัชชาเกษตรกรภาคอีสาน นําโดยนายศักดา กาญจนเสน และกลุ่มสมาพันธ์เกษตรกรภาคอีสาน และนางบุรี อาจโยธา ซึ่งได้นํามวลชนประมาณ 700 คน เดินทางมาปักหลักชุมนุมหน้ากระทรวงเกษตรและสหกรณ์ ตั้งแต่วันที่ 25 กันยายน 2566 ซึ่งขอยื่นหนังสือต่อรัฐมนตรีว่าการกระทรวงเกษตรและสหกรณ์ เพื่อเรียกร้องขอให้แต่งตั้งคณะกรรมการแก้ไขปัญหาความเดือดร้อนของมวลชน เพื่อแก้ปัญหาให้ผู้ได้รับผลกระทบจากโครงการก่อสร้างเขื่อน และอ่างเก็บน้ําในพื้นที่จังหวัดสุรินทร์ ศรีสะเกษ และอุบลราชธานี ได้แก่ การขอที่ดินแปลงอพยพโครงการเขื่อนราษีไศล การขอรับค่าชดเชยเขื่อนสิรินธร อ่างเก็บน้ําบ้านทํานบ อ่างเก็บน้ําห้วยเชิง อ่างเก็บน้ําห้วยร่มเย็น อ่างเก็บน้ําห้วยเสนง อ่างเก็บน้ําอําอึน ฝายห้วยหลวง และฝายกุมภวาปี ซึ่งเป็นคําสั่งคณะกรรมการที่แต่งตั้งเมื่อรัฐบาลชุดที่ผ่านมา จึงขอให้มีคําสั่งแต่งตั้งคณะกรรมการเพื่อดําเนินการต่อเนื่องจากรัฐบาลชุดที่ผ่านมา ซึ่งรัฐมนตรีว่าการกระทรวงเกษตรและสหกรณ์ได้สั่งการให้ปลัดกระทรวงเกษตรและสหกรณ์และกรมชลประทาน ดําเนินการขอใช้งบกลาง กรณีขอรับค่าชดเชยโครงการฝายกุมภวาปี และฝายห้วยหลวง
ทั้งนี้ กลุ่มเกษตรกรมีความพอใจ แจ้งว่าหลังจากหารือกับสํานักงานปลัดสํานักนายกรัฐมนตรีแล้วจะนํามวลชนกลับภูมิลําเนาต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรมเป็นประธานแถลงข่าวโครงการเชิดชูเกียรติศิลปินร่วมสมัยดีเด่น รางวัล "ศิลปาธร" ประจำปีพุทธศักราช 2566
วันพุธที่ 27 กันยายน 2566
รัฐมนตรีว่าการกระทรวงวัฒนธรรมเป็นประธานแถลงข่าวโครงการเชิดชูเกียรติศิลปินร่วมสมัยดีเด่น รางวัล "ศิลปาธร" ประจําปีพุทธศักราช 2566
รัฐมนตรีว่าการกระทรวงวัฒนธรรมเป็นประธานแถลงข่าวโครงการเชิดชูเกียรติศิลปินร่วมสมัยดีเด่น รางวัล "ศิลปาธร" ประจําปีพุทธศักราช 2566
รัฐมนตรีว่าการกระทรวงวัฒนธรรมเป็นประธานแถลงข่าวโครงการเชิดชูเกียรติศิลปินร่วมสมัยดีเด่น รางวัล "ศิลปาธร" ประจําปีพุทธศักราช 2566
เมื่อวันที่ 25 กันยายน 2566 นายเสริมศักดิ์ พงษ์พานิช รัฐมนตรีว่าการกระทรวงวัฒนธรรมเป็นประธานแถลงข่าวโครงการเชิดชูเกียรติศิลปินร่วมสมัยดีเด่น รางวัล "ศิลปาธร" ประจําปีพุทธศักราช 2566 โดยมีนางยุพา ทวีวัฒนะกิจบวร ปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย ผู้บริหาร ศิลปิน แขกผู้มีเกียรติ และสื่อมวลชน เข้าร่วม ณ ห้องออดิทอเรียม ชั้น 1 หอศิลป์ร่วมสมัยราชดําเนิน กรุงเทพมหานคร
สําหรับปีพุทธศักราช 2566 กระทรวงวัฒนธรรม โดยสํานักงานศิลปวัฒนธรรมร่วมสมัย ได้มอบรางวัล "ศิลปาธร" ให้แก่ศิลปินร่วมสมัยดีเด่นจํานวน 7 สาขา ดังนี้ 1.สาขาทัศนศิลป์ ได้แก่ นายตะวัน วัตุยา 2.สาขาสถาปัตยกรรม ได้แก่ นายอรรถพร คบคงสันติ 3.สาขาวรรณศิลป์ ได้แก่ นางสาวจิดานันท์ เหลืองเพียรสมุท 4.สาขาดนตรี ได้แก่ นายดําริห์ บรรณวิทยกิจ 5.สาขาศิลปะการแสดง ได้แก่ นางสาวมณฑาทิพย์ สุขโสภา 6.สาขาศิลปะการออกแบบ ได้แก่ นายอิศร์ อุปอินทร์ และ 7.สาขาภาพยนตร์และสื่อเคลื่อนไหว ได้แก่ นายอนุชา บุญยวรรธนะ
รัฐบาลไทย-ข่าวทำเนียบรัฐบาล-รมว.แรงงาน “พิพัฒน์” มอบนโยบาย กสร. มุ่งยกระดับคุณภาพชีวิตแรงงาน  และความปลอดภัยในการทำงาน
วันพุธที่ 27 กันยายน 2566
27/09/2566
รมว.แรงงาน “พิพัฒน์” มอบนโยบาย กสร. มุ่งยกระดับคุณภาพชีวิตแรงงาน  และความปลอดภัยในการทํางาน
วันที่ 27 กันยายน 2566 นายพิพัฒน์ รัชกิจประการ รัฐมนตรีว่าการกระทรวงแรงงานเข้าตรวจเยี่ยมกรมสวัสดิการและคุ้มครองแรงงาน พร้อมมอบนโยบายแก่ผู้บริหารระดับสูง ข้าราชการ เจ้าหน้าที่
ทั้งส่วนกลางและส่วนภูมิภาค พร้อมเยี่ยมชมบูธนิทรรศการภารกิจกรมฯ
วันที่ 27 กันยายน 2566 นายพิพัฒน์ รัชกิจประการ รัฐมนตรีว่าการกระทรวงแรงงานเข้าตรวจเยี่ยมกรมสวัสดิการและคุ้มครองแรงงานพร้อมมอบนโยบายแก่ผู้บริหารระดับสูงข้าราชการเจ้าหน้าที่
ทั้งส่วนกลางและส่วนภูมิภาคพร้อมเยี่ยมชมบูธนิทรรศการภารกิจกรมสวัสดิการและคุ้มครองแรงงานโดยมีนายนิยม สองแก้วอธิบดีกรมสวัสดิการและคุ้มครองแรงงาน พร้อมด้วยผู้บริหารกรมฯ เข้าร่วม ณ ห้องประชุม ศ.นิคม จันทรวิทุรชั้น 5 อาคารกระทรวงแรงงาน และการประชุมทางไกลผ่านระบบVDO Conference
นายพิพัฒน์กล่าวในโอกาสเข้าพบปะมอบนโยบายและรับฟังข้อเสนอแนะจากกรมสวัสดิการ
และคุ้มครองแรงงาน (กสร.) ว่า ผมมีความมุ่งมั่นที่จะทําให้กระทรวงแรงงาน เป็นกระทรวงเศรษฐกิจ โดยให้กรมสวัสดิการและคุ้มครองแรงงาน เป็นส่วนกลางในการบูรณาการด้านการคุ้มครองและพัฒนาคุณภาพชีวิตแรงงานร่วมกับทุกหน่วยงานในสังกัดกระทรวงแรงงานในวันนี้ผมจึงขอมอบนโยบายการขับเคลื่อนการดําเนินงานของกสร. และข้อสั่งการ ดังนี้ โดยในส่วนของนโยบาย ได้แก่ 1)ยกระดับการป้องกันและแก้ไขปัญหาค้ามนุษย์ด้านแรงงานรวมไปถึงการคุ้มครองแรงงานสิทธิแรงงานให้เป็นไปตามกฎหมาย2)การพัฒนากลไกการบริหารจัดการด้านความปลอดภัยอาชีวอนามัยและสภาพแวดล้อมในการทํางานเพื่อให้แรงงานมีความปลอดภัยในการทํางาน โดยมุ่งลดอัตราการประสบอันตรายจากการทํางานให้เป็นรูปธรรม 3) ยกระดับสถานประกอบกิจการด้วยระบบมาตรฐานแรงงานไทยมรท.8001(TLS8001)และการนําแนวปฏิบัติการใช้แรงงานที่ดี (Good Labour Practices:GLP)ไปใช้เพื่อสร้างภาพลักษณ์ที่ดีของประเทศและเพิ่มขีดความสามารถในการแข่งขันทางการค้าระหว่างประเทศ4).ส่งเสริมแรงงานสัมพันธ์เชิงรุกโดยผ่านกลไกในรูปแบบทวิภาคี และไตรภาคีเพื่อลดปัญหาข้อพิพาทแรงงานและข้อขัดแย้ง5).ผลักดันกฎหมายที่เป็นประโยชน์ต่อนายจ้าง ลูกจ้าง และสอดคล้องกับมาตรฐานด้านแรงงานระหว่างประเทศ6) พัฒนากฎหมายการคุ้มครองแรงงานเพื่อรองรับการพัฒนาทักษะแรงงาน ให้สอดรับกับนโยบายJob-Up Skill
นายพิพัฒน์กล่าวต่อไปว่า สําหรับข้อสั่งการที่ผมได้เน้นย้ํากับทุกส่วนราชการในสังกัดกระทรวงแรงงานเช่นเดียวกัน คือกระทรวงจะดําเนินการตามนโยบายที่ท่านนายกรัฐมนตรีได้แถลงต่อรัฐสภาให้ผู้บริหารผลักดันให้เป็นธูปธรรมโดยเร็ว จะต้องไม่มีการซื้อขายตําแหน่งในการแต่งตั้งโยกย้ายข้าราชการโดยเด็ดขาด ห้ามข้าราชการและเจ้าหน้าที่ยุ่งเกี่ยวกับการทุจริต ประพฤติมิชอบทุกประเภท รวมทั้งการเรียกรับผลประโยชน์จากนายจ้างและผู้ใช้แรงงาน พร้อมทั้งให้ปลัดกระทรวง อธิบดีทุกกรม และเลขาธิการสํานักงานประกันสังคม ประสานความร่วมมือระหว่าง4กระทรวง ได้แก่ กระทรวงมหาดไทย กระทรวงศึกษาธิการ กระทรวงการอุดมศึกษา วิทยาศาสตร์ วิจัยและนวัตกรรม และกระทรวงแรงงานโดยตั้งคณะทํางานเพื่อบูรณาการการทํางานร่วมกันอย่างเป็นรูปธรรมตลอดจนทุกหน่วยงานในสังกัดกรมสวัสดิการและคุ้มครองแรงงานต้องบริหารแผนงานแผนเงินให้เกิดประโยชน์ต่อประชาชนอย่างเต็มประสิทธิภาพต่อไป